
Crikvenica, 16.03.2015.

PREDMET: Izvještaj s Gradskog natjecanja mladeži Hrvatskog Crvenog križa

GDCK Crikvenica je, sukladno kalendaru natjecanja Hrvatskog Crvenog križa, organiziralo 11. Gradsko natjecanje mladeži Hrvatskog Crvenog križa koje se održalo dana 14.03.2015. godine u Srednjoj školi “Dr. Antuna Barca” Crikvenica.
Natjecanje je otvorio predsjednik GDCK Crikvenica, dr. Damir Avdagić, a sve prisutne natjecatelje, mentore, volontere i goste je, u ime Grada Crikvenice, pozdravila i dogradonačelnica Silvia Crnić.

Na natjecanju su nastupile 2 ekipe podmlatka (iz O.Š. Vl. Nazor, Crikvenica pod vodstvom mentorice, prof. Olge Arnaut), te 2 ekipe mladeži (iz S.Š. Dr. Antuna Barca, Crikvenica pod vodstvom mentorice prof. Vesne Šćiran).
Sve ekipe su, u praktičnom djelu, pripremale studentice medicine Iva Skočilić i Željka Polonijo, uz asistenciju volonterki Dijane Dukić i Maje Tomić, viših fizioterapeutica.

Natjecatelji su provjeravali znanje o međunarodnom pokretu Crvenog križa i Crvenog polumjeseca, Hrvatskom Crvenom križu, Međunarodnom humanitarnom pravu i ljudskim pravima, te znanja i vještine u pružanju prve pomoći.
Pobjednici u kategoriji podmlatka su članovi ekipe “Halo upomoć”, a pobjednici u kategoriji mladeži su članovi ekipe “Krv”.
Obje ekipe su stekle pravo sudjelovanja na međužupanijskom natjecanju koje će se održati 18.04.2015. godine, za područje Primorsko-goranske i Ličko-senjske županije.

